cyanic-selkie/wikianc huggingface dataset:
Սիրում եմ քեզ, կյա՛նք
Սյուժե
Տիմոֆեյը պատահաբար ծանոթանում է Եգորկայի և նրա մահամերձ պապիկի հետ: Շուտով նա հասկանում է, որ տանը հավաքվում են Եհովայի վկաները, և ամեն ինչ անում է տղային այնտեղից տանելու համար: Եգորին հետևում է պապի փոխարեն եկած Տերենտին, բայց նա չի կարող խանգարել Կոռնեևին վերցնել երեխային:
Նույն ֆաբրիկայի շոկոլադե կոնֆետների արտադրամասում աշխատում է Գրունյան, խորապես կրոնական աղջիկ, որը Եգորի տանը ժողովների է գնում և ընկել է Եհովայի վկաների ազդեցության տակ։ Նրան սիրահարվում է Ժենյա Սուխորուկովը՝ գործարանային մատակարարը, որը ռոմանտիկ և հուսալի տղա է ու Տիմոֆեյի ընկերը։ Նա փորձում է փոխադարձության հասնել, նրբանկատությամբ փորձում է աղջկան ցույց տալ այլ կյանք։ Գրունյան հաղթահարում է իր նոր ծանոթի հանդեպ նախնական անվստահությունը և անվերադարձ հեռանում անցյալի սխալներից։
Արտաքին հղումներ
Կատեգորիա:Խորհրդային ֆիլմեր Կատեգորիա:1960 ֆիլմեր Կատեգորիա:Ռուսերեն ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Խորհրդային մելոդրամա ֆիլմեր
Գեյլ Ֆորման
Գեյլ Ֆորման (Gayle Forman, ), ամերիկացի կին գրող։ Առավել հայտնի է իր «Եթե ես մնամ» վեպով, որն ընդգրկվել է «Նյու Յորք Թայմս»-ի բեսթսելլերների ցանկում և էկրանավորվել է։
Կենսագրություն
Գեյլ Ֆորմանը ծնվել է 1970 թվականի հունիսի 5-ին ԱՄՆ-ի Լոս Անջելես քաղաքում։
2007 թվականին Ֆորմանը հրատարակել է իր առաջին պատանեկան վեպը՝ «Քույրեր՝ ըստ խոհեմության» («Sisters in Sanity»), որը հիմնված է «Seventeen» ամսագրի համար գրված հոդվածի վրա ։
2009 թվականին հրատարակվել է «Եթե ես մնամ» («If I stay») վեպը։ Այն Միա անունով 17-ամյա աղջկա մասին է, որը ենթարկվում է ավտովթարի։ Գրքում նկարագրվում է, թե ինչպես է Միան, գտնվելով կոմայի մեջ, լիովին գիտակցում իր շուրջը կատարվածը, այն ամենը, ինչ անում և ասում են իր այցելուները։ Աղջիկը զգում է իր մտերիմների կորստի ցավը, բայց նաև գիտի ապրող մարդկանց սիրո մասին։ Նա պետք է ընտրություն կատարի՝ մնալ կամ հեռանալ։ Այս վեպի համար Ֆորմանն արժենացել է մի քանի մրցանակի ։ 2011 թվականին հրատարակվել է վեպի շարունակությունը՝ «Ու՞ր է նա գնացել» («Where She Went»): Այն պատմում է Ադամի անունից և նկարագրում Ադամի և Միայի հարաբերությունները նախորդ գրքի իրադարձություններից հետո ։
2013 թվականի հունվարին Ֆորմանը հրատարակել է «Ընդամենը մեկ օր» («Just One Day») վեպը։ Այն պատմում է Էլիսոն Հիլիի մասին, որը Եվրոպայում շրջագայության վերջին օրը հանդիպում է դանիացի թափառաշրջիկ դերասան Ուիլեմին։ Էլիսոնն անսպասելիորեն որոշում է Ուիլեմի հետ մեկնել Փարիզ, որտեղ նրանք մեկ օր միասին են անցկացնում ։ 2013 թվականի հոկտեմբերին հրատարակվել է վեպի շարունակությունը՝ «Միայն մեկ տարի» («Just One Year»): Վեպը նկարագրում է նախորդ գրքի իրադարձությունները, սակայն Ուիլեմի տեսանկյունից ։ Էլիսոնի և Ուիլեմի պատմության ավարտը՝ «Լոկ մեկ գիշեր» ստեղծագործությունը («Just One Night»), թողարկվել է 2014 թվականի մայիսի 29-ին։ Այս 50 էջանոց նորավեպը թողարկվել է էլեկտրոնային գրքի ձևաչափով ։
2015 թվականի հունվարին հրատարակվել է «Ես եղել եմ այստեղ» («I Was Here») գիրքը։ Այն 18-ամյա աղջկա մասին է, որը փորձում է հաղթահարել լավագույն ընկերուհու հանկարծակի ինքնասպանությունը ։
2016 թվականին Ֆորմանը թողարկել է իր առաջին վեպը մեծահասակների համար՝ «Թողեք ինձ» («Leave Me») :
Ֆորմանն ապրում է Նյու Յորքի Բրուքլին բնակավայրում ամուսնու և երկու դուստրերի հետ, որոնցից մեկին որդեգրել են։
Էկրանավորումներ
«Եթե ես մնամ» վեպը էկրանավորվել է 2014 թվականի օգոստոսի 22-ին ԱՄՆ-ում։ Գլխավոր դերում հանդես է գալիս Քլոյե Գրեյս Մորեցը ։
«Ես եղել եմ այստեղ» գրքի էկրանավորման իրավունքը ստացել է «New Line Cinema» կինոընկերությունը գրքի հրապարակումից մեկ ամիս անց ։
Քսիլոլ
Քսիլոլ (դիմեթիլբենզոլ) C6H4(СН3)2՝ դասվում է արոմատիկ ածխաջրածինների շարքին։
Հատկություններ
Քսիլոլը անգույն, բնորոշ սուր հոտով հեղուկ է։ Գործնականում չի լուծվում ջրում, լուծվում է օրգանական լուծիչներում։ Ցուցաբերում է արոմատիկ միացությունների հատկություններ, հեշտությամբ քլորացվում է, փոխազդում է ալկալիների, սուլֆիտների, նիտրիտների հետ։
Իզոմերիա
Ունի երեք իզոմերներ․ օրթո-, մետա- և պարա-քսիլոլ
Ստացում
Արդյունաբերության մեջ դիմեթիլբենզոլ ստանում են ածխի կոքսացման կամ բենզինի կատալիտիկ թորուման ճանապարհով։
Կիրառում
Քսիլոլն օգտագործվում է որպես ներկերի, լաքերի, մածուկների և այլ նյութերի լուծիչ։ Մեծ կիրառություն ունի նաև ներկանյութերի սինթեզման համար։ Պարա-քսիլոլն օգտագործվում է որպես հումք տերեֆտալիկ թթվի սինթեզի համար, որի արդյունքում չմշակված հումք ստացվում է պոլիէթիլենտերեֆտալատը։ Որպես լուծիչ օգտագործվող քսիլոլների մաքրումը նման է տոլուոլի մաքրմանը այն տարբերությամբ, որ դրանք ջրի հետ ազեոտրոպիկ խառնուրդ չեն առաջացնում և եռում են ավելի բարձր ջերմաստիճանում։ Այսպիսով դրանք կարելի է մաքրել նաև պարզ թորման միջոցով։
Ծանոթագրություններ
Կատեգորիա:Արոմատիկ ածխաջրածիններ Կատեգորիա:Նավթամթերքներ Կատեգորիա:Լուծիչներ
Տաշլի-Յաթաղ
Տաշլի-Յաթաղ, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Պլոսկոե (գյուղ, Բելենինսկոե գյուղական բնակավայր)
Պլոսկոե (Плоское), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Ֆելա Սովանդե
Ֆելա Սովանդե (Olufela Obafunmilayo "Fela" Sowande, ), իսկական անունը՝ Օլուֆելա Օբաֆունմիլայո, Բրիտանիական կայսրության գերազանցության շքանշանակիր՝ ԲԿՇ (MBE-Member of the Most Excellent Order of the British Empire) աֆրիկացի երաժիշտ և կոմպոզիտոր, երգեհոնահար։ Համարվելով Աֆրիկյան արվեստի ժամանակակից երաժշտության հայրը՝ Սովանդեն, թերևս, եվրոպական «դասական» ստեղծագործությունների ժանրում ամենաճանաչված աֆրիկացի կոմպոզիտոր է։ :
Կենսագրություն
Սովանդեն (արտասանվում է' տես-WAHN-deh') ծնվել է Աբեոկուտայում՝ Լագոսի մերձակայքում, աֆրիկացի եկեղեցական երգերի երաժիշտ, քահանա և ռահվիրա Էմանուել Սովանդեի որդին է։ Երեխա ժամանակ նա երգել է Քրիստոսի Մայր տաճարի եկեղեցական երգչախմբում։ Սովորել է C.M.S. Քերականության դպրոցում և Լագոսի Թագավորական (King's College, Lagos) քոլեջում։ Երիտասարդ տարիներին, նրա վրա կարևոր ազդեցություն են ունեցել հայրը և դոկտոր Թոմաս Քինգ Էկունդայո Ֆիլիպսը (կոմպոզիտոր, երգեհոնահար և երգչախմբի ղեկավար)։ Այդ ժամանակ Սովանդեն երգում էր երգչախմբում, որտեղ և ծանոթանում է Յորուբայի նոր գործերին, որոնք հնչում էին եկեղեցիներում։ Այդ ընթացքում նա ուսանել է Ֆիլիպսին՝ սովորելով երգեհոն նվագել (ներառյալ Բախի և եվրոպական դասական վարպետների գործերը), իսկ «Կազմակերպիչների թագավորական քոլեջ»-ից ստացել է կրթաթոշակ և դիպլոմ (FRCO): Այդ ժամանակ նա նաև նվագախումբ էր, նվագում էր ջազ և հանրաճանաչ բարձրաշխարհիկ երաժշտություն։ Այս բոլորը զգալի ազդեցություն ունեցան նրա աշխատանքի վրա։
1934 թվականին Սովանդը մեկնում է Լոնդոն՝ սովորելու եվրոպական դասական և հանրաճանաչ երաժշտություն։ 1936 թվականին նա մենակատար-դաշնակահար էր Ջորջ Գերշվինի «Կապույտ Ռապսոդիա» երաժշտական ներկայացմանը։ Նա նաև դաշնամուրով դուետներ էր նվագում Ֆաթս Ուոլերի հետ, իսկ Բրիտանական հեռարձակումների կազմակերպության (BBC- British Broadcasting Corporation) թատրոնում՝ երգեհոնահար էր, Լոնդոնի Քինգսուեյ դահլիճում (Kingsway Hall) (դժբախտաբար վերջերս քանդված) երգահոն էր նվագում, նաև երգչախմբի ղեկավարն էր, իսկ 1936 թվականին Բլեքբիրտսում (Blackbirds) դաշնակահար էր։ 1939 թվականին նա երգեհոն նվագեց Ադելաիդա Հոլի և Վերա Մարգրեդ Լինի որոշ ձայնագրություններում։ Ավելի ուշ նա երգեհոնի մասնավոր դասեր վերցրեց՝ Էդմունդ Ռուբրայի, Ջորջ Օլդրոդի և Ջորջ Քայնինգհեմի մոտ և 1943 թվականին դարձավ թագավորական քոլեջի անդամ՝ արժանանալով Լիմպուսի «Harding and Read» մրցանակին։
Նա նաև շահել է մի շարք մրցանակներ՝ Լոնդոնի համալսարանի երաժշտության բաժնի բակալավրի աստիճան ստանալով, նաև համագործակցել է Լոնդոնի երաժշտության և պարի կոնսերվատորիայի հետ։ Նա Երկրորդ համաշխարհային պատերազմի տարիներին աշխատել է նաև որպես Տեղեկատվական նախարարության կինոընկերության երաժշտական ​​խորհրդատու՝ ապահովելով կրթական ֆիլմերի ֆոնային երաժշտությունը։
1945 թվականից մինչև 1952 թվականը Սովանդեն եղել է Լոնդոնի Արևմտյան Առաքելական Եկեղեցու անվանի երգեհոնահարն և երգչախմբի աշխատանքների մեթոդիստը, և այս տարիներին էլ սկսվում է երգեհոնային երաժշտության ժամանակաշրջանը։ Դրանք հիմնված էին աֆրիկյան մեղեդիների վրա, որոնք հատուկ կոչ էին իր սևամորթ ժողովրդին, ովքեր գաղթել էին աֆրիկյան մայրցամաքից և Կարիբյան ծովից։ Նաև այս ընթացքում նա հայտնի դարձավ որպես պարային դաշնակահար, նվագախմբի և Համոնդի երգեհոնահար՝ նվագելով ժամանակի հայտնի մեղեդիները։
Նրա երաժշտության մեջ գերակշռում են արևմտյան և աֆրիկյան գաղափարները, որոնք ներառում են երգեհոնի այնպիսի գործեր, ինչպիսիք են՝ Յորբբի ողբը, Օբանգիջին, Կիերին, Գլորիան, Հեսու Օլուգբալան և Օբա Աբա Կե Պեն։ Դրանցից շատերը ցույց են տալիս Անգլիկան եկեղեցու երաժշտության ուժեղ ազդեցությունը՝ զուգորդված յորուբայի պենտատոնիկ մեղեդիների հետ։
Նրա երաժշտական գործերում ներառված են վեց էսքիզներ լիարժեք նվագախմբի համար, ժողովրդական սիմֆոնիա և լարային նվագախմբի աֆրիկյան հավաքակազմով, և ցույց են տալիս աֆրիկյան երաժշտության ռիթմիկ ու ներդաշնակ հատկանիշները։ «Աֆրիկյան Սուիթ»ի վերջին հատվածը հայտնի դարձավ Կանադայի հանդիսատեսին՝ որպես հանրահայտ Կանադական հեռարձակման կազմակեպության (ֆրանս. Société Radio-Canada), (CBC- Canadian Broadcasting Corporation) «Գլամուրային Ալբոմներ» («Gilmour's Albums») անվանումով ծրագրի երաժշտություն, և այժմ հանդիսանում է Կանադայի նվագախմբի ստանդարտը ։ Նա շատ երաժշտություններ է գրել և՛ աշխարհիկ, և՛ հոգևոր երգչախմբերի համար, հիմնականում ակապելլա։ Այս գործերից մի քանիսը հնչել են BBC-ով՝ Աֆրիկայան ծառայության ժամանակ։ Նա վերադարձել է Աֆրիկա՝ գիտնական աշխատանքներ կատարելու Աֆրիկյան հեռարձակողների կորպորացիայի և հետագայում՝ Իբադանի համալսարանի հետ։ 1955 թվականին՝ թագուհու ծննդյան տոնի ժամանակ, Աֆրիկական հեռարձակման ծառայության մեջ կատարած աշխատանքների համար Սովանդեն արժանացել է Բրիտանական կայսրության ամենահիասքանչ շքանշանին, որով պարգևատրում են արվեստի և գիտության ոլորտի ներդրումների համար (MBE-Most Excellent Order of the British Empire) : 1968 թվականին նա տեղափոխվել է Վաշինգտոնի Հովարդի համալսարան, այնուհետև՝ Պիտսբուրգի համալսարան։
Կյանքի վերջին տարիներին Սովանդեն դասավանդում էր Քենթի պետական ​​համալսարանի համաաֆրիկյան հետազոտությունների ֆակուլտետում և բնակվում էր Օհայո նահանգի մերձակայքում գտնվող Ռավեննա քաղաքում, իր կնոջ՝ Էլեոնոր ՄկՔինիի հետ, ով Խաղաղօվկիանոսյան ռադիոյի հիմնադիրներից մեկն էր։ Սովանդեն մահացել է Ռավեննայում և թաղված է Օհայո նահանգի Ռանդոլֆ համայնքում։
Պրոֆեսորի կոչման արժանանալուց բացի, Սովանդեն կրում էր նաև Լագոսի Բարիյոյի քահանայապետի կոչումը։
Ներկայումս կա մի ստեղծական կենտրոն, որտեղ ուսումնասիրվում և խթանվում են նրա գործերը, քանի որ շատերը մնում են չհրապարակված կամ դուրս են մնացել տպագրությունից։
Արտաքին հղումներ
Կատեգորիա:Երգեհոնահարներ Կատեգորիա:Լագոս քաղաքում ծնվածներ Կատեգորիա:Անգլիացի կոմպոզիտորներ Կատեգորիա:20-րդ դարի դասական կոմպոզիտորներ Կատեգորիա:Աֆրիկացի երաժիշտներ Կատեգորիա:Աֆրիկացի կոմպոզիտորներ Կատեգորիա:Նիգերիացի կոմպոզիտորներ
Ժևլակի (գյուղ, Սաֆոնովսկի շրջան)
Ժևլակի (Жевлаки), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Սլոբոդա (գյուղ, Նովոուշիցկի շրջան)
Սլոբոդա (Слобода), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Սլոբոդա գյուղում բնակվում էր 68 մարդ։ Բնակավայրը զբաղեցնում է 0,377 կմ² տարածք։ Բնակչության խտությունը կազմում էր 180,37 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Նովոուշիցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1926 թվականին հիմնադրված բնակավայրեր
Կվակվա
Կվակվա, տառեղների ընտանիքի թռչուն։ Նստակյաց է, քիչ տարածված։
Արտաքին կառուցվածք
Մարմնի երկարությունը 58-65 սմ է, թևերի բացվածքը՝ 105-112 սմ, կենդանի զանգվածը՝ 500-695 գ։ Կտուցը կարճ է ու հաստ։ Բնադրման շրջանում հասունի փետրածածկը վերևից սև ու մոխրագույն է, ներքևից՝ մոխրագույն։ Աչքի ծիածանաթաղանթը կարմիր է, ոտքերը՝ նարնջագույն։ Գլխի հետին մասից տարածվում են սպիտակ, տեսանելի երկար փետրածփքեր, որոնք հետբնադրման շրջանում բացակայում են։ Ոտքերը նարնջագույն են։ Երիտասարդի փետրածածկը դարչնագույն և սպիտակ է, թևերին ու մեջքին կան սպիտակ պտեր։ Մարմինը ներքևից խայտավոր է, ոտքերը՝ գրեթե դեղին, կտուցը դեղնավուն է՝ ծայրը՝ մուգ։ Տարիքին զուգահեռ անհետանում են մեջքի սպիտակ պտերը, մարմնի ստորին մասի խայտերը, փետրածածկը դառնում է ավելի մոխրագույն։
Կենսակերպ
Նստում է կուզը ցից։ Ցերեկը հանգստանում է խիտ բուսուտներում։ Առավել ակտիվ է արշալույսին, մթնշաղին և գիշերը։ Բնակվում է ձկնաբուծական լճակներում, լճերում, ճահճուտներում, գետափերին։
Սննդառություն
Սնվում է մանր ձկներով, երկկենցաղներով, ջրային միջատներով։
Բնադրում
Բույնը նման է հարթակի։ Բնադրում է եղեգնուտներում կամ ծառերին։ Դնում է 45 մմ տրամագծով, բաց կապտականաչավուն 3-5 ձու։ Չափից ավելի բազմանալու դեպքում կարող է վնաս հասցնել ձկնաբուծական տնտեսություններին։
Կատեգորիա:Կենդանիներ այբբենական կարգով Կատեգորիա:Թռչուններ այբբենական կարգով Կատեգորիա:Արագիլանմաններ
Ֆանֆան վարդակակաչ (ֆիլմ, 1952)
Սյուժե
Ֆիլմի գործողություններն ընթանում են 18-րդ դարի Ֆրանսիայում: Գահին բազմած է Լյուդովիկոս XV թագավորը: Ֆրանսիան մշտապես պատերազմների մեջ է: Թագավորը նկատում է, որ հավասար հաշվի համար իրեն պակասում է 38 զինվոր: Ողջ Ֆրանսիայով մեկ հայտարարվում է զինվորներ հավաքագրելու գործընթաց: Ֆանֆանը խուսափելով իրեն հրապուրած աղջկա ծնողների հետապնդումից, անդամագրվում է բանակին: Գնչուհին նրան գուշակում է, որ ամուսնանալու է արքայադստեր հետ: Պարզվում է, որ գնչուհին Ադելինան է, գայթակղությամբ նոր զորակոչիկներ հավաքագրողի դուստրը: Հասկանալով, որ դա ծուղակ է, այնուամենայնիվ Ֆանֆանը չի նահանջում իր երազանքից և կանգնում է թագավորական դրոշի ներքո: Դեպի զորագունդ ուղևորվելու ճանապարհին, նա ավազակների հարձակումից փրկում է Մարքիզուհի դե Պոմպադուրին ու արքայադստերը և ի նշան երախտագիտության, ստանում է վարդակակաչի տեսքով կրծքազարդ:
Ծանոթագրություններ
Կատեգորիա:1952 ֆիլմեր Կատեգորիա:Ֆրանսիական կինոկատակերգություններ Կատեգորիա:Ֆրանսիական արկածային ֆիլմեր Կատեգորիա:Ֆրանսիական ֆիլմեր Կատեգորիա:Ֆրանսերեն ֆիլմեր Կատեգորիա:EuropaCorp ֆիլմեր Կատեգորիա:Ֆրանսիական պատմական ֆիլմեր Կատեգորիա:Իտալական արկածային ֆիլմեր Կատեգորիա:Իտալական պատմական ֆիլմեր Կատեգորիա:Գրական ստեղծագործությունների էկրանավորումներ
Երկու քույր (նկար, Գոգեն)
Երկու քույր (Գոգեն) («Piti Teina»), ֆրանսիացի պոստիմպրեսիոնիստ նկարիչ Պոլ Գոգենի նկարը, որը մտնում է նրա տաիտական շրջանի ստեղծագործությունների և Էրմիտաժի հավաքածուի մեջ։
Նկարում պատկերված են երկու աղջիկ՝ տասը տարեկան վարդագույն զգեստով ավագ քույրը, որը ձախ ձեռքը դրել է իր կրտսեր՝ հինգից-վեց տարեկան կարմիր զգեստով քրոջ ուսին։ Աղջիկների հայացքները ուղղված են տարբեր կողմեր։ Կտավի ձախ կողմում տաիտերեն նկարի անվանումն է (Piti Teina) և հեղինակի ստորագրությունը P Gauguin 92 ամսաթվով։
Կտավը նկարվել է 1892 թվականին՝ Գոգենի՝ Տաիտի կատարած առաջին ուղևորության ծամանակ։ Լուվրում պահպանվող տաիտական ալբոմում նկարների հետ կա աղջիկների երկու մատիտային ուրվանկար, որոնցում դրսևորվում է ակնհայտ նմանություն դիմանկարի հերոսների հետ։ Հենց այնտեղ էլ գրված են երկու աղջիկների անունները։ Ավագ քրոջ անունն է Տետուա, իսկ կրտսեր քրոջը՝ Տեխապաի։ Չնայած նրան, որ այս նկարները ցուցադրվել են դեռևս 1954 թվականին, երկար ժամանակ համարվում էր, որ նրանք տարբեր ու ինքնուրույն նկարներ են, քանի որ նկարը ուսումնասիրողների համար անհայտ էր։ Գոգենի արվեստի կատալոգ-պատճառաբանության մեջ ևս բերված է Գոգենի մեկ այլ նկար՝ թվագրված 1891 թվականով, որտեղ պատկերված է ձեռքերը վեր պարզած Տետուան։ Այդ նկարը պատկանել է Ուիլիամ Պալեյին և այժմ գտնվում է Ժամանակակից արվեստի թանգարանում (Նյու Յորք)։ Ավելի ուշ այս նկարի կոմպոզիցիան կրկնվել է «Վարդագույն պարեոյով տաիտական աղջիկը» ուրվանկարում, որը պահպանվում է Չիկագոյի արվեստի ինստիտուտում ։
Գրականության մեջ նկարի առաջին հիշատակումը արվել է 1895 թվականին (առանց վերարտադրման)։ Այն նշվել է Գոգենի՝ երկրորդ անգամ Տաիտի մեկնելու ֆինանսավորման համար կազմված նկարների վաճառքի կատալոգի մեջ։ 1949 թվականին գրականության մեջ նկարը հիշատակվել է երկրորդ անգամ։ Գոգենի՝ Փարիզի հետադարձ ցուցահանդեսի կատալոգում հրապարակվել է նրա՝ տաիտական վաճառված նկարների առաջին ցուցակը՝ նշումով, որ այն 430 ֆրանկով ձեռք է բերել Մ․ Սլևինսկին։ Այն վաճառքի ժամանակ նկարը գնել էր Գոգենի ընկերը և աշակերտը՝ լեհ նկարիչ Վլադիսլավ Սլևինսկին։ 1900-ական թվականներին Լեհաստան վերադառնալուց առաջ Սլևինսկին վերավաճառում է իր հավաքածուն և «Երկու քույր» կտավը վաճառքի է դրվում փարիզյան «Հյուրանոց Դրուո» աճուրդային տանը, ինչի արդյունքում նկարը ձեռք է բերում գերմանացի ձեռնարկատեր և կոլեկցիոներ Օտո Կրեբսը։ Դրանից հետո երկար ժամանակ նկարի մասին ոչինչ հայտնի չէր։ Այն նույնիսկ չէր ներառված Գոգենի գիտական կատալոգ-պատճառաբանության մեջ, իսկ լուվրյան և նյույորքյան նկարները համարվում էին ինքնուրույն ստեղծագործություններ։
Նկարը պահպանվում էր Վայմարի տակ գտնվող Կրեբսի հոլցդորֆյան կալվածքում։ Երկրորդ համաշխարհային պատերազմի ժամանակ Կրեբսի հավաքածուն թաքցվում է կալվածքի տնտեսական շենքերից մեկի տակ գտնվող հատուկ սարքրվորված պահոց-թաքստոցում։ 1945 թվականի Հոլցդրոֆը զբաղեցվում է սովետական զորքերի կողմից։ Կրեբսի կալվածքում տեղավորվում է Գերմանիայում խորհրդային ռազմական վարչակազմի ղեկավարությունը։ Հավաքածուն հայտնաբերվում է և տեղում նկարագրվում սովետական ռազմաավարային թիմիերի կողմից, որոնք զբաղվում էին արվեստի գործերի հավաքագրմամբ և դրանց ԽՍՀՄ տեղափոխմամբ։ Դրանից հետո նկարը ուղարկվում է Էրմիտաժ, որտեղ երկար ժամանակ պահպանվում էր պահոցում և հայտնի չէր լայն հասարակությանը և նույնիսկ ուսումնասիրողների մեծ մասին։ Արևմուտքում կարծում էին, որ Կրեբսի հավաքածուն ոչնչացվել է Երկրորդ համաշխարհային պատերազմի ժամանակ։
Նկարն առաջին անգամ ցուցադրվել է հանրությանը միայն 1995 թվականին Էրմիտաժի ռազմաավարային արվեստի ցուցահանդեսի ժամանակ ։ 2001 թվականից սկսած համարվում է Էրմիտաժի մշտական էքսպոզիցիա, իսկ 2014 թվականից սկսած ցուցադրվում է Սերգեյ Շուկինի և Մորոզով եղբայրների հիշատակին նվիրված պատկերասրահում՝ Գլխավոր շտաբի շենքում՝ 411-րդ դահլիճում ։
Ծանոթագրություններ
Կատեգորիա:Նկարներ այբբենական կարգով Կատեգորիա:1892 նկարներ Կատեգորիա:Էրմիտաժի նկարներ Կատեգորիա:Պոլ Գոգենի նկարներ
Ռեյսվեյկ (համայնք)
Ռեյսվեյկ (Rijswijk ), համայնք Նիդերլանդների Հարավային Հոլանդիա մարզում։ Տարածքը 14,05 կմ² է, բնակչությունը՝ 47.042 (2011 թ.)։ Մեկ շնչի տարեկան միջին եկամուտը 15.200 եվրո է։
Չայնա Մևիլ
Չայնա Թոմ Մևիլ (China Tom Miéville, ), բրիտանացի ֆանտաստ գրող։
Կենսագրություն
Չայնա Թոմ Մևիլը ծնվել է 1972 թ. սեպտեմբերի 6-ին Անգլիայի Նորիջ քաղքում։ Վաղ մանկությունից սկսյալ բնակվել է Լոնդոնում։ 18 տարեկանից զբաղվել է անգլերենի դասավանդմամբ։ Որոշ ժամանակ բնակվել է Եգիպտոսում։ Ուսանել է Քեմբրիջի համալսարանում, որն ավարտել է 1994 թվականին՝ Սոցիալական մարդաբանության բակալավրի կոչմամբ, այնուհետև կրթությունը շարունակել է Լոնդոնի տնտեսագիտության և քաղաքագիտության դպրոցում, որտեղ էլ 2001 թ. ստացել է Փիլիսոփայության դոկտորի կոչում։ Չայնա Մևիլն ձախակողմյան հայացքների տեր է և մինչև 2013 թ. անդամակցել է Մեծ Բրիտանիայի Սոցիալիստական աշխատավորական կուսակցությանը։
Արտաքին հղումներ
Կատեգորիա:Անգլիացի գրողներ Կատեգորիա:Ֆանտաստ գրողներ Կատեգորիա:20-րդ դարի վիպասաններ Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ Կատեգորիա:Գիտաֆանտաստիկ գրողներ Կատեգորիա:Անգլիայի քաղաքական գործիչներ Կատեգորիա:Գրաքննադատներ Կատեգորիա:Գուգենհայմի կրթաթոշակառուներ Կատեգորիա:Անգլիացի աթեիստներ Կատեգորիա:20-րդ դարի անգլիացի վիպասաններ Կատեգորիա:Անգլիացի վիպասաններ Կատեգորիա:Պոստմոդեռնիստ գրողներ
Սենտ Մարի (նկար, Վան Գոգ)
«Սենտ Մարի» (Saintes-Maries), 1888 թվականին Վինսենթ վան Գոգի ստեղծած նկարների շարք։ Երբ նկարիչն ապրում էր հարավային Ֆրանսիայի Առլ քաղաքում, նա ճամփորդություն է կատարել դեպի Միջերկրական ծովի ափին գտնվող Սենտ Մարի դը լա Մեր համայնքը, որտեղ ծովի ու քաղաքի մի քանի նկար է արել։
Սենտ Մարի դը լա Մեր
1888 թվականի հունիսին Վան Գոգն Առլից փոստակառքով ճամփորդություն է կատարել դեպի 30 մղոն հեռավորությամբ Միջերկրական ծովի ափին գտնվող Սենտ Մարի դը լա Մեր գյուղը։ Մեկ շբաթ տևած ճամփորդության նպատակն իր առողջական խնդիրները հաղթահարելն ու մի քանի ծովանկարներ ու ուրվանկարներ անելն էր։ Այդ ժամանակ Սենտ Մարի դը լա Մերը փոքրիկ ձկնորսական գյուղակ էր և ուներ հարյուրից էլ պակաս տուն ։
Ծովափ
Ընդամենը մի քանի օրում նա ծովի երկու նկար, գյուղի մեկ նկար է արել ու ինը էսքիզ։ Նկարներից մեկն այժմ Վան Գոգի թանգարանում գտնվող «Ձկնորսական նավակներ Սենտ Մարի դը լա Մերի ծովափին» (F413) կտավն է, որը նա հետևյալ կերպ է նկարագրել իր եղբայր Թեոյին․ «Նավակների էսքիզներն արել եմ առավոտյան, երբ գնացել էի այնտեղ, հիմա դրա հիման վրա նկարն եմ նկարում։ Աջում պատկերել եմ ավելի շատ ծով ու երկինք։ Ես հետևել եմ նավակներին ամեն առավոտ, բայց քանի որ դրանք շատ շուտ են հեռանում, ես դրանք նկարելու ժամանակ չէի ունենում» ։ Նկարների աշխատանքի մի մասն ավարտվել է արվեստանոցում, ինչպես օրինակ՝ ավազի, ծովի ու երկնքի վրա լույսի պատկերումը ։
Վան Գոգի ստեղծած մյուս ծովապատկերը «Ծովը Սենտ Մարի դը լա Մերում» կտավն է (F415), որտեղ նա ձգտել է պատկերել լույսի ազդեցությունը ծովի վրա։ Նա գրել է, որ «Միջերկրական ծովն ունի սկումբրիայի գույն, այլ խոսքերով ասած՝ փոփոխական է։ Դու չես կարողանում հասկանալ, այն կանաչ է, թե՞ մանուշակագույն, չես իմանում, երբ է կապույտ, քանի որ ամեն հաջորդ պահի մշտափոփոխ փայլը ձեռք է բերում վարդագույն կամ մոխրագույն երանգ»։ Նկարում պատկերված են նաև գյուղ վերադարձող ձկնորսական նավակներ։ Նկարի կանաչ գույնին հակադրություն ապահովելու համար վան Գոգն իր անունը գրել է մեծ պայծառ կարմիր տառերով ։
«Ձկնորսական նավակները Սենտ Մարի դը լա Մերում» (F1433) էսքիզը վան Գոգի եղեգնյա գրչով արված նկարներից մեկն է, որի հիման վրա նա ստեղծել է «Ծովը Սենտ Մարի դը լա Մերում» (F415) կտավը։ Վան Գոգի գրչի սահուն շարժումներն էներգիա են հաղորդում նկարին, որը պարզապես տեսողական կրկնօրինակ չպետք է լիներ։ Ինչպես եղեգնյա գրիչի, այնպես էլ «շերտավորված նախշահարվածների» դիրքը վկայում են ճապոնական փայտափորագրության ազդեցության մասին։ Նա կենդանություն է հաղորդել նկարին տեխնիկայի միջոցով։ Պուանտիլիստական կետավոր երկինքը շեշտում է ամպերը։ Փրփրուն ալեբաշերը պատկերված են ուղղահայաց գծերով, իսկ հորիզոնական գծերով պատկերված է հեռվում երևացող ավելի հանդարտ ծովը ։
«Ծովապատկեր Սենտ Մարիում» («Ձկնորսական նավակները ծովում») նկարն ստեղծվել է վեց տարի անց, երբ վան Գոգը գրել է, որ ցանկանում է նկարել ավազի, ծովի և երկնքի ծովապատկեր։ Այս նկարում բարձր հորիզոնի և շրջանակի վերին եզրին մոտ գտնվող նավակների համադրությունն ակնկնդիրներին ներքաշում է դեպի նկարի առաջին պլանում և կենտրոնում պատկերված փոփոխական ծովը ։
Քաղաք
«Տեսարան Սենտ Մարիից» (F416) կտավի կենտրոնում վան Գոգը պատկերել է հավանաբար նարդոսի շարքեր, որոնց միջոցով նայողին տեղափոխում է կտավի մեջ։ Քաղաքը շրջապատված է պարսպով, որի կենտրոնը կազմում է մի մեծ եկեղեցի։ Նկարն ընդունում է եռաչափ տեսք, որն սկսվում է երկնքում ռելիեֆանման կապույտ ներկի շերտերով։ Դաշտի և քաղաքային շենքերի պատկերման համար օգտագործվել են ավելի նուրբ վրձնահարվածներ ։
Լա Պեն սյուր Յուվոն
Լա Պեն սյուր Յուվոն (La Penne-sur-Huveaune), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում ։
Բնակչությունը 2008 թվականի դրությամբ կազմում է 6314 մարդ, բնակչության խտությունը` 1773.60 մարդ/կմ²։ Բնակավայրը զբաղեցնում է 3.56 կմ² տարածք։
Աշխարհագրություն
Գտնվում է Փարիզ քաղաքից 670 կմ հարավ, Մարսել քաղաքից` 12 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 3985 աշխատունակ (15-64 տարեկան) բնակիչ, որոնցից ակտիվ էին 2887-ը, իսկ ոչ ակտիվները` 1098։ Ակտիվության ցուցանիշը կազմում է 72,4 %։ 2887 աշխատունակ մարդկանցից աշխատել է 2542 անձ (1263 տղամարդ և 1279 կին)։ Գործազուրկ են եղել 345 անձ (179 տղամարդ և 166 կին)։ 1098 անաշխատունակներից 404-ը եղել են աշակերտներ կամ ուսանողներ, 374-ը` թոշակառուներ, իսկ 320-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Իսպանական տարբերակ
«Իսպանական տարբերակ» («Испанский вариант»), Էրիկ Լացիսի ֆիլմը, որը նկարահանվել է Յուլիան Սեմյոնովի համանուն վեպի հիման վրա 1980 թվականին ։ Վեպը մտնում է շտիրլիցիանայի մեջ, սակայն ֆիլմում խորհրդային հետախուզության ռեզիդենտ հերոսի անունն այլ է։
Սյուժե
1930-ական թվականների վերջ, Իսպանիայում շարունակվում է քաղաքացիական պատերազմը։ Իսպանիայի երկնքում արդեն թռչում են սև «Մեսրեշմիտտները»։ Լատվիացի հակաֆաշիստ լրագրողը, որն աշխատում է խորհրդային հետախուզության համար, «Մեսսերշմիտի» տեխնիկական տվյալներն ստանալու նպատակով մտնում է գերմանական հետախուզության բարձրագույն շրջանակներում։ Համոզվելով փաստաթղթերի գերգաղտնի լինելու մեջ՝ հետախույզը որոշում է ինքնաթիռ առևանգել։
Արտաքին հղումներ
Կատեգորիա:Խորհրդային ֆիլմեր Կատեգորիա:1980 ֆիլմեր Կատեգորիա:Ռուսերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ռիգայի կինոստուդիայի ֆիլմեր Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
Բուլք
Բուլք, գյուղ Արևմտյան Հայաստանում, Էրզրումի վիլայեթի Դերջանի գավառակում ։ Գտնվում էր Արևմտյան Եփրատի աջ ափին։
Պատմություն
Եղել է նշանավոր գյուղ։ Բնակչության զգալի մասը թուրքերի ձեռքով կոտորվեց 1915-1918 թվականների Մեծ եղեռնի ժամանակ։ Գյուղը հիմնահատակ ավերվեց։
Բնակչություն
1890-ական թվականներին ուներ 100, 1909 թվականին` 120, իսկ 1914 թվականին` 150-160 տուն` 1500 հայ բնակչով։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր։ Գյուղն ուներ բերրի հողեր։
Կրթություն
Եկեղեցուն կից գործում էր վարժարան, որն ուներ 200 աշակերտ։
Գրչություն
Միջին դարերում Բուլքն եղել է գրչության կենտրոն ։
Ծանոթագրություններ
Կատեգորիա:Արևմտյան Հայաստանի գյուղեր
Յոստայն Գորդեր
Յոստայն Գորդեր (Jostein Gaarder, ), նորվեգացի գրող, մանկագիր։ Ծնվել է Օսլոյում, մանկավարժի ընտանիքում։ Վեպերի, վիպակների, մանկական գրքերի հայտնի հեղինակ է։ Հաճախ գրում է երեխայի անունից՝ հմտորեն ներկայացնելով աշխարհը հայտնաբերող մանկան զարմանքը։ Գորդերի ամենահայտնի գիրքը՝ «Սոֆիայի աշխարհը» (1991 թ., Sofies verden, ամբողջական վերնագիրը՝ «Սոֆիայի աշխարհը. Վեպ փիլիսոփայության պատմության մասին»), թարգմանվել է 53 լեզուներով՝ հրատարակվելով ավելի քան 30 միլիոն օրինակով։ 1997 թ. կնոջ հետ հիմնել է Սոֆիայի մրցանակը (իր գրքի անունով), որը տրվում էր «էկոլոգիայի և զարգացման» մեջ ձեռքբերումներ ունեցած անձանց և կազմակերպություններին։ Մի շարք գրական մրցանակների դափնեկիր է։ Գորդերի այլ գրքերից են «Նարնջի աղջնակը» (2004, Appelsinpiken), «Մայան» (1999, Maya), «Բարև, ո՞վ կա» (1996, Hallo? Er det noen her?), «Խորհրդավոր փասյանս» (1990, Kabalmysteriet), «Գորտի ամրոցը» (1988, Kabalmysteriet) և այլն։
Արտաքին հղումներ
Կատեգորիա:Նորվեգացի գրողներ Կատեգորիա:Նորվեգացի մանկագիրներ Կատեգորիա:Օսլոյի համալսարանի շրջանավարտներ Կատեգորիա:Վիպասաններ Կատեգորիա:Նորվեգացի փիլիսոփաներ Կատեգորիա:Սցենարիստներ
Անդրադարձ դերանուն
Անդրադարձ դերանուն, դերանուն, որով սուբյեկտը՝ գործողություն կատարողը, գործողությունը վերագրում, հատկացնում է իրեն։ Այսպիսին են, օրինակ, հայերենի «իւր» (յուր), ռուսերենի «себя», գերմաներենի «sich» դերանունները։ Ինչպես հայերենում, այնպես էլ աշխարհի շատ լեզուներով դերանվանական նման գաղափար արտահայտվում է տարբեր եղանակներով (հայերենում՝ ես ինքս, դու ինքդ, ես ու ես, ինքզինքս և այլն) ։
Ծագում
Հնդեվրոպական լեզուներում՝ անդրադարձ դերանունը ծագել է հնդեվրոպական նախալեզվից։ Որոշ լեզուներում օբյեկտի և անդրադարձ դերանվան միջև տարբերությունն առկա է միայն երրորդ դեմքում։ Հնդեվրոպական լեզուն ունեցել է միայն մեկ անդրադարձ դերանուն, որը գործածվում էր բոլոր թվերի և դեմքերի համար։ Բունն էր sew, sw, s-, որ ձևով ճիշտ համապատասխան է եզակի երկրորդ դեմքի դերանվանը։
Այլ լեզուներում
Բոլոր լեզուներում չէ, որ կան անձնական դերանուններ։ Այսպես, օրինակ, աֆրիկյան բանտու ընտանիքի կագուրու լեզվով անդրադարձ դերանվան համար դնում են munda «փոր» կամ mtima և moyo «սիրտ» բառերը, օրինակ՝ namanya munda yangu` «ես ինքս ինձ ճանաչում եմ»։ Նույն ընտանիքի կամբա լեզվում գործածվում է n'go «սիրտ» բառը։
Մելանեզյան մոտա լեզվում բայի անդրադարձ ձևը կազմելու համար մասնիկի ձևով գործածվում է kel «ետևս, հետս» բառը։ Բանտու ընտանիքի տաիտա լեզվում՝ čongo «գլուխ» կամ ngolo «սիրտ» բառով։
Աֆրիկյան վակուֆի լեզվով անդրադարձը կազմվում է «սիրտ կամ մարմին» բառով։ Բերբերական կաբիլ լեզվով անդրադարձ կազմելու համար բայի հետ դնում են iman «հոգի, անձ»։ Մարոկկոյի բերբերների լեզվով անդրադարձ դերանունը կազմվում է «գլուխ» բառով։ Թուրքմեներեն լեզվով, ինչպես և ադրբեջաներենում անդրադարձ դերանունը կազմվում է öz «հյութ, հույզ» բառով, որն իր ստացական հոդով լինում է՝ özim «ես ինքս», özin «դու ինքդ» և այլն։
Եբրայերենը օգտագործում է «սիրտ, ներս, հոգի, դեմք, բառերը»։ Ասորերենում, որտեղ նույնպես բացակայում են անդրադարձ դերանունները անհարժեշտության դեպքում գործածվում են ramānu «անձ» և napištu «հոգի» բառերը։ Արաբերենում կազմվում է nafs «անձ» բառով։ Վոտյակերենն ունի անդրադարձ դերանունների մեծ պաշար, որոնք ենթադրաբար «հոգի» բառի ածանցյալ ձևերն են։
Աննամերենում գործածում են miny «մարմին» բառը։ Յակուտերենում կազմվում է beye «ինքը» ձևով։ Օրինակ՝ beyem «ինքս», beyete «ինքը» և այլն։
Չինարենում գործածվում է «սիրտ» և «մարմին» բառերը, բասկերեն լեզվում՝ buru «գլուխ» բառով։ Վրացերենում անդրադարձ դերնվան համար նույնպես օգտագործվում է թավի՝ «գլուխ» բառը՝ առանձին կամ ստացական ածականով միացած։ Վրացերենի ցեղակից լազերենում անդրադարձ դերանունը կազմում են թի «գլուխ» բառով։
Եթովպական ահմարերեն լեզուն առանձին անդրադարձ դերանուններ չունի, այն արտահայտելու համար դնում են «գլուխ, ձեռք, բերան» բառերը՝ ստացական ածականի հետ։ Հնդկական տիրահի լեզվով անդրադարձ ստացական դերանուն է tānu «սեփակկան» բառը։ Այլ լեզուներում անդրադարձ դերանվան համար կա առանձին բառ, օրինակ՝ թուրքերենում kendi «ինքը» բառը։
Կազմության այլ ձևը անձնական դերանվան կրկնությունն է, որը հատուկ է նաև հայերենին ։
Ծանոթագրություններ
Կատեգորիա:Խոսքի մասեր
Ժիգալկի (գյուղ, Խիսլավիչսկի շրջան)
Ժիգալկի (Жигалки), գյուղ Ռուսաստանի, Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 50 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խիսլավիչսկի շրջանի բնակավայրեր
(4676) Ուեդասեյձի
(4676) Ուեդասեյձի (Uedaseiji), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 16-ին Տեցույա Ֆուջիի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,401511 ա. մ., առավելագույնը մոտենում է 2,2145 ա. մ. հեռավորության վրա և հեռանում 2,5885 ա. մ. ։ Արեգակի շուրջ մեկ ամբողջական պտույտ է կատարում 1359,33 երկրային օրվա ընթացքում, իր ուղեծրով շարժվելով միջինում 0,264836 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,99° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Տեցույա Ֆուջիի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Անն Քրիստին Ֆլաթլանն
Անն Քրիստին Ֆլաթլանն (Ֆլաթլանդ  ) (Ann Kristin Aafedt Flatland),, նորվեգացի բիաթլոնուհի է, Սոչի 2014 թվականի բրոնզե մեդալակիր, կրկնակի չեմպիոն աշխարհի առաջնությունների էստաֆետում։  Բիաթլոնի աշխարհի գավաթի հաղթող է սպրինտերային մրցավազքում և քառակի չեմպիոն է էստաֆետներում։
Կենսագրություն
Անն Քրիստին Ֆլաթլանն ծնվել է 1982 թվականի նոյեմբերի 6-ին Օսլոյի արվարձան Վիքեյում ։ Սիրում է նվագել գիթար, զբաղվել որսորդությամբ և ձկնորսությամբ, ինչպես նաև լեռնային արշավներով ։
Նա վաղ մանկուց զբաղվել է սպորտով՝ ֆուտբոլ, թեթև ատլետիկա ։
19 տարեկան հասակում ընդգրկվում է Նորվեգիայի բիաթլոնի պատանիների հավաքականի կազմում։ 2003 թվականին հայտնվում է հիմնական հավաքականի կազմում և նույն թվականին իր նորամուտն է տոնում Աշխարհի գավաթում։ Եվս երեք ու կես տարի անց գրանցում է առաջին հաջողությունները։ 2007 թվականին նվաճում է բրոնզ էստաֆետում և դարձավ հինգերորդը սպրինտերային մրցավազքում ։
2009/2010 մրցաշրջանում նա կրկնակի անգամ նվաճում է բրոնզ։ Օբերհոֆում բրոնզ է նվաճում սպրինտում, իսկ Ռազուն Անտերսելվանում էլ բրոնզ հետապնդում մրցավազքում։ Առաջին ոսկին նվաճեց խառը էստաֆետում Կոնտիոլախտի մրցափուլում, իսկ առաջին արծաթը նույն մարզաձևում Խանտի-Մանսիյսկում ։
2010/2011 մրցաշրջանում Ֆլաթլանն հաղթում է սպրինտերային մրցավազքը գերմանական Օբերհոֆում։ Մրցաշրջանի արդյունքներով Աշխարհի գավաթի ընդհանուր հաշվարկում զբաղեցնում է 16-րդ հորիզոնականը, որը նրա լավագույն արդյունքն է ։
2011/2012 մրցաշրջանը բաց թողեց, քանի որ 2012 թվականի ապրիլի 23-ին լույս աշխարհ բերեց իր դստերը ՝ Աննային ։ 2012 թվականի օգոստոսի 18-ին ամուսնացավ Քրիստիան Բրեքքենի հետ ։
Անն-Քրիստինան իր առջև նպատակ էր դրել վերադառնալ 2012/2013 թվականների մրցաշրջանում, ինչպես նաև հանդես գալ Սոչի 2014 թվականի խաղերին ։
2012 թվականին նա կարողանում է հաղթել իր առաջին մրցափուլը Բեյթոսթոլենում (IBU գավաթ), հաղթելով անհատական մրցավազքում և սպրինտում ։
Աշխարհի գավաթի վիճակագրություն
Անհ — անհատական մրցավազք
Սպր — սպրինտ
ՄՄ — մասս-մեկնարկ
ՄԽԷ — միայնակ խառը էստաֆետ (սուերմիքստ)
DNS — մարզիկը հայտարարվել է, բայց չի մեկնարկել
DNF — մարզիկը մեկնարկել է, բայց վերջնակետին չի հասել
LAP — մարզիկը մրցավազքի ընթացքում (հետապնդման մրցավազք և մասս-մեկնարկ) առաջատարից հետ է մնացել ավելի քան մեկ շրջան և հանվել մրցուղուց
DSQ — մարզիկը որակազրկվել է
— − մարզիկը չի մասնակցել մրցավազքին
Արտաքին հղումներ
Կատեգորիա:Նորվեգացի բիաթլոնիստուհիներ
Պլոսկոե (գյուղ, Գագարինսկի շրջան)
Պլոսկոե (Плоское), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Երեք և մեկ աթոռ
Հասկացություն
Հեղինակի մտախաղացմամբ՝ աթոռը և նրա լուսանկարը պետք է փոխվեին ամեն նոր ցուցադրության ժամանակ։ Անփոփոխ են մնում երկու տարր՝ «աթոռ» բառարանային հոդվածի պատճեն և աշխատանքի տեղադրման ցուցումների սխեման։ Երկու տարրն էլ հանդիսանում են կոնցեպտի մաս և ստորագրված են նկարչի կողմից։
Սահակ Տրոյան
Սահակ Անդրեյի Տրոյան, հայ լուսանկարիչ, ֆոտոթղթակից։
Կենսագրություն
Սահակ Տրոյանը ծնվել է 1949 թվականի օգոստոսի 19-ին, Վլադիվոստոկում։ 1962 թվականին Տրոյանների ընտանիքը հաստատվել է Երևանում։ Լուսանկարչության առաջին դասերն առել է հորից։ 1972 թվականին ավարտելով զինվորական ծառայությունը՝ աշխատել է Պատանի տեխնիկների կայանի ֆոտո խմբակի ղեկավար։ 1977 թվականին ավարտել է Երևանի պոլիտեխնիկական ինստիտուտի էլեկտրոնային հաշվիչ մեքենաների ֆակուլտետը։ Մասնագիտությամբ աշխատելուն զուգահեռ, զբաղվել է լուսանկարչությամբ, տպագրվել է մամուլում։ 1984 թվականին եղել է «Изобретатель и рационализатор» ամսագրի ֆոտոթղթակից։ Խաչատուր Աբովյանի անվան հայկական պետական մանկավարժական համալսարանի կուլտուրայի ֆակուլտետի դոցենտ է, լուսանկարչություն է դասավանդում նաև Երևանի թատրոնի և կինոյի պետական ինստիտուտում։ Հայկական նորաձևությունների տանը եղել է գովազդի լուսանկարիչ ։
Ծանոթագրություններ
Կատեգորիա:Հայ լուսանկարիչներ Կատեգորիա:ՀՊՃՀ շրջանավարտներ
Մայք Պիրոմպխոն
Մայք Պիրոմպխոն (ไมค์ ภิรมย์พร; Mike Phiromphon, ), թայլանդացի երգիչ և դերասան, մորլամ (թաիլանդական քանթրի) և լուկ-թխունգ  (թաիլանդական փոփ-քանթրի) ժանրերիի երգեր կատարող  , հրատարակվել է 20 օրիգինալ ալբոմ։
Կենսագրություն
Մայք Պիրոմպխոնը ծնվել է 1996 թվականի հուլիսի 8-ին Ուդոն Թանիում։ 2 տարի սովորել է տեղի միջնակարգ դպրոցում ։
1995 թվականին, 29 տարեկան հասակում նա ալբոմ է թողարկել GMM Grammy ձայնագրման լեյբլի ներքո։ Նախքան իր դեբյուտը Մայքը հայտնվել է «Khan Lang Kor Lao» երաժշտական խմբում ։ Պիրոմփհոնի ամենահայտնի դերը 2001 թվականի «Նաի Հոյի Տհա Մին» ֆիլմում ճապոնական բանակի կապիտան Սիհոյի դերն էր։
Սկավառակագրություն
Ալբոմ Սինգլ
Արտաքին հղումներ
Կատեգորիա:Թաիլանդցի դերասաններ Կատեգորիա:Թաիլանդցի երգիչներ
Բոլվանսկայա Վիսկա
Բոլվանսկայա Վիսկա (Болванская Виска), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Կրուտովալկա Յու գետի աջ ափին՝ 34 կմ հեռավորության վրա։ Գետի երկարությունը կազմում է 8 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Էլիեզեր Բեն-Եհուդա
Էլիէզեր Բեն-Եհուդա (իսկական անունը՝ Լեյզեր-Իցխոկ Պերելման, אֱלִיעֶזֶר בֶּן־יְהוּדָה, ), «ժամանակակից եբրայերենի հայրը», հեբարիզմի հիմնադիրը։ Բեն-Եհուդան ամբողջ կյանքը նվիրել է եբրայերենի վերստեղծմանը որպես խոսակցական լեզու, դրա զարգացմանը և հարստացմանը։ Ստեղծել է առաջին եբրայերեն շաբաթաթերթը, հիմնել է Եբրայերենի կոմիտեն (հետագայում՝ Եբրայերենի ակադեմիա), սկսել է եբրայերենի առաջին ամբողջական բառարանի հրապարակումը։
Նրա կարգախոսն էր. «Իվրի, դաբե՛ր իվրիթ» !עברי, דבר עברית («Եբրայեցի՛, խոսի՛ր եբրայերեն»)։
Ծանոթագրություններ
Կատեգորիա:Լեզուների ստեղծողներ և պրոպագանդիստներ Կատեգորիա:Սիոնականություն Կատեգորիա:Եբրայերեն Կատեգորիա:Փարիզի համալսարանի շրջանավարտներ Կատեգորիա:Տուբերկուլոզից մահացածներ
Ուլու-Բուղար
Ուլու-Բուղար, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Համստերանմաններ
Համստերանմաններ, կրծողների կարգի ընտանիք։ Հայտնի է ժամանակակից 5 խոշոր ենթաընտանիքների 127 ցեղի 625 տեսակ։
Ուլու-Բուղար
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Համստերանմաններ
ՀՀ-ում տարածված են 2 ենթաընտանիքի (համստերներ և դաշտամկներ) 7 ցեղ 13 տեսակ։ Մարմնի երկարությունը 5-35 սմ է։ Հիմնականում բուսակեր է։ Զանգվածային բազմացման ժամանակ կարող են մեծ վնաս հասցնել գյուղատնտեսությանը։
Դասակարգում
Կատեգորիա:Կենդանիների ընտանիքներ
Ուլու-Բուղար
Ծանոթագրություններ
Կատեգորիա:Օսմանյան կայսրության հայաբնակ գյուղեր
Ռուրդալեն
Ռուրդալեն (Roerdalen ), համայնք Նիդերլանդների Լիմբուրխ մարզում։ Տարածքը 88,16 կմ² է, բնակչությունը՝ 21.219 (2011 թ.)։ Մեկ շնչի տարեկան միջին եկամուտը 12.900 եվրո է։
Կատեգորիա:Լիմբուրխի համայնքներ
Վաղավեր (Հադրութի շրջան)
Վաղավեր, գյուղ Արցախի Հանրապետության Հադրութի շրջանում ։ Մտնում էր Խծաբերդ համայնքի մեջ։
Պատմություն
1990-ականների հայ-ադրբեջանական պատերզամից հետո չի վերաբնակեցվել ։
Ծանոթագրություններ
Կատեգորիա:Հադրութի շրջանի գյուղեր Կատեգորիա:Ադրբեջանի կողմի բռնազավթված տարածքներ
Գլիցերիդներ
Գլիցերիդներ, գլիցերինի․ և օրգանական կամ անօրգանական թթուների էսթերներ։ Գլիցերիդների մոլեկուլները կարող են պարունակել մեկ, երկու կամ երեք թթվային մնացորդ (RCOO) և համապատասխանաբար կոչվում են միագլիցերիդ (I), երկգլիցերիդ (H)․ եռգլիցերիդ (III)․գիցերիդները լինում են հեղուկ և պինդ (ձեթեր կամ ճարպեր)։ Բնության մեջ տարածված են կարբոնաթթուների գլիցերիդները, որոնք ճարպերի հիմնական բաղադրամասն են։ Անօրգանական թթուների գլիցերիդներից գործնական նշանակություն ունի ազոտական թթվի եռգլիցերիդը՝ նիտրոգլիցերիդները։ Գոյություն ունեն կարբոնաթթուների և ֆոսֆորական թթվի խառը գլիցերիդներ, ֆոսֆատիդներ։ Միագլցերիդները և երկգլիցերիդները արհեստականորեն ստացվում են գլիցերինի համապատասխան քլորհիդրինների վրա կարբոնաթթուների ալկալիական մետաղների աղերով ազդելիս, եռգլիցերիդները՝ ավելցուկ թթվով գլիցերինի անմիջական Էսթերացմամբ։ Գլիցերիդների հիդրոլիզից արդյունաբերության մեջ ստանում են օճառ և գլիցերին։
Բույսերի և կենդանական ճարպերը հիմնականում պարունակում են տրիգլիցերիդներ, բայց բնական ֆերմենտների (լիպազների) գործողության արդյունքում դրանք հիդրոլիզացվում են մոնո և դիգլիցերիդներին և ազատ ճարպաթթուներին։
Կատեգորիա:Լիպիդներ Կատեգորիա:Կարբոնաթթուների էսթերներ
Գիմնասիոն
Գիմնասիոն, գիմնազիում (γυμνάσιον), ուսումնադաստիարակչական հաստատություն Հին Հունաստանում, ապա հելլենիստական Արևելքում։ Գիմնասիոնի ծագման ժամանակը ճշգրիտ հայտնի չէ։ Աթենքում այն ծաղկման է հասել մ․թ․ա․ V—IV դդ․։ Գիմնասիոնում նախապես զբաղվում էին ֆիզիկական վարժություններով, սակայն ավելի ուշ այն դարձել է երիտասարդության ժամանցի վայր, որտեղ տրվում էր նաև ուսուցում։ Ընդունվում էին 16—18 տարեկան պատանիները։ Շարունակելով մարմնամարզությունը՝ նրանք իմաստասերների ղեկավարությամբ ուսումնասիրում էին քաղաքականություն, իմաստասիրություն, գրականություն։
Կատեգորիա:Հին Հունաստան Կատեգորիա:Ուսումնական հաստատություններ
Թրեյս Սայրուս
Թրեյս Դեմփսի Սայրուս (Trace Dempsey Cyrus),, ամերիկացի երաժիշտ, կիթառահար, կոմպոզիտոր և «Metro Station» խմբի վոկալիստ։ Նա է հանդիսանում «From Backseats to Bedrooms» ընկերության տերը (հագուստի արտադրում) ։
Թրեյսը՝ քանթրի երգիչ Բիլլ Ռեյ Սայրուսի որդեգիր զավակն է։
Կենսագրություն
Թրեյս Սայրուսը ծնվել է Աշլենդում, Կենտուկի նահանգ։ Թրեյսի մայրը՝ Լետիսիա «Տիշ» Ֆինլի Սայրուսն է։ Նրա կենսաբանակաան հայրը՝ Բաքստեր Նիլ Նելսոնն է  ,։ MTV-ին տված հարցազրույցում նա Մայլիի մասին ասել է․ «Իսկապես, ես պատրաստվում եմ երգել Մայլիի հաջորդ ալբոմի համար։ Ես հիմա չեմ կարող ավելին խոսել այս մասին, բայց մենք պատրաստվում ենք համագործակցել» ։ Թրեյն ունի բազում տատուներ իր ձեռքերին և կրծքաբվանդակին։
Անձնական կյանք
Թրեյսը հանդիպում էր երգչուհի և դերասանուհի Դեմի Լովատոյի հետ, «Disney Channel»-ից, բայց նրանք խզեցին իրենց հարաբերությունները 2009 թվականի հուլիսին ։ 2011 թվականի մայիսին Թրեյքը հարաբերություններ սկսեց դերասան և ֆոտոմոդել Բրենդոն Սոնգի հետ (ծնված 1998 թվականին) ։
Երաժշտական կարիերա
Թրեյս Սայրուսը՝ «Metro Station» էլեկտրոփոփ խմբի կիթառահարն ու վոկալիստն է։ Նա մուտք է գործել այս խումբ 2006 թվականի սկզբին Մեյսոն Մուսոյի հետ։
Ամբրոսիա
Ամբրոսիա կամ ամբրոզիա (հին հունարեն՝ ἀμβροσία), ըստ հին հունական առասպելաբանության՝ Օլիմպոսի աստվածների շատ քաղցր և համեղ կերակուր, որը պահպանում է երիտասարդությունն ու անմահությունը, ձիթապտղի յուղի և ճարպի աստվածային համարժեք ։ Այն ամրացնող ուժ ունի և պահպանում էր մահացածի մարմինը քայքայումից ։ Ամբրոզիան նաև աստվածների ձիերի կերակուրն է եղել։ Ստեղծել է Դեմետրա աստվածուհին։
Որոշ հեղինակներ սխալմամբ ամբրոսիան նույնացրել են նեկտարի՝ աստվածային ըմպելիքի հետ։ Բայց ըստ Հոմերոսի` նեկտարը գինու նման է, կարմիր գույն ունի, որին խմելիս ջուր են ավելացնում։
Հետագայում բանաստեղծներն ամբրոսիան ու նեկտարը դարձրել են բուրմունքի, անուշահոտության խորհրդանիշ, նույնիսկ իրենց բանաստեղծություններն են համեմատել աստվածային ուտելիքի և խմիչքի հետ։ «Ճաշակել նեկտար և ամբրոսիա» նշանակում է երանություն վայելել։
Ծանոթագրություններ
Կատեգորիա:Հին հունական առասպելաբանություն Կատեգորիա:Սնունդը կրոնում Կատեգորիա:Հին հունական դիցաբանության առարկաներ Կատեգորիա:Հին հունական դիցաբանություն Կատեգորիա:Անմահություն Կատեգորիա:Դիցաբանություն Կատեգորիա:Ոդիսական Կատեգորիա:Ըմպելիքներ
Bank of New York-ի գործ
Bank of New York-ի գործ, ԱՄՆ Bank of New York (BoNY) բանկի միջոցով Ռուսաստանից փողերի լվացման փաստերի վերաբերյալ հետաքննություն և դատական գործընթացներ։
Ժամանակագրություն
1998 թվականի հունիսին առևանգվել էր Ռուսաստանի քաղաքացի Էդուարդ Օլևինսկին ։ Ավելի ուշ նա ազատ էր արձակվել 300 հազար դոլար փրկագին ստանալու համար ։ 1998 թվականի օգոստոսին ՆԳՆ-ն ԱՄՆ-ի Հետաքննությունների դաշնային բյուրո էր ուղարկել օգնություն՝ Օլևինսկու համար փրկագնի երթուղին հետևելու հարցում ։ Այս դրվագի ստուգումը հանգեցրել է փողերի լվացման գործի քննությանը ։
Ինչպես պարզվել է, Օլևինսկու հաշվից գումարը փոխանցվել Է Bank of New York-ի հաշվեհամարին, որն էլ պատկանում էր Becs International LLC ընկերությանը, որը կառավարվում էր Ռուսաստանից գաղթած Փիթեր Բերլինի կողմից ։ Բերլին ամուսնացած էր Արևելյան Եվրոպայի հարցերով Բոնի փոխնախագահ Լյուսի Էդվարդսի հետ ։ Պարզվել է նաև, որ ապօրինի գործողությունները տեղի են ունեցել նաև նույն Բերլինի կողմից կառավարվող Benex Worldwide Ltd ընկերության հաշվին ։
ՌԴ վարչապետ Վլադիմիր Պուտինը նախագահ Բորիս Ելցինի հետ հանդիպումից հետո հայտարարել է, որ «Բենք օֆ Նյու Յորք»-ի միջոցով ռուսական կապիտալների լվացման վերաբերյալ ԶԼՄ-ների հաղորդագրությունները չեն հաստատվել, ինչպես ասել Է Պուտինը, նման եզրակացության է հանգել Ռուսաստանի իրավապահ ծառայությունների մասնագետների խումբը, որը վերադարձել է ԱՄՆ-ից, որտեղ քննարկվել են «Բենք օֆ Նյու Յորք»-ի շուրջ ստեղծված խնդրի և այն «ֆինանսական սկանդալի» հետ կապված հարցերը ։
Ռուսաստանի գլխավոր դատախազությունը հանձնարարել է ԱԴԾ-ին ստուգումներ անցկացնել BoNY-ի շուրջ մեքենայությունների մասին ԶԼՄ-ներում շարադրված պնդումների վերաբերյալ ։
1999 թվականի հոկտեմբերի 5-ին Բերլինը և Լյուսի Էդվարդսը մեղադրվում էին 1,8 մլն դոլարի հարկերից խուսափելու մեջ ։
1999 թվականի հոկտեմբերի սկզբին ԱՄՆ Կոնգրեսում լսումներ են անցկացվել BoNY-ի շուրջ սկանդալի շուրջ։
1999 թվականի հոկտեմբերի 14-ին ԱՄՆ-ի Կոնգրեսի հանձնաժողովը Ռուսաստանի նախագահ Բորիս Ելցինի փեսային՝ Լեոնիդ Դյաչենկոյին, կանչել էր ցուցմունք տալու համար։
2000 թվականի սեպտեմբերի 15-ին The Wall Street Journal և The New York Times հրատարակությունները հայտարարել էին, որ ամերիկացի քննիչների պնդմամբ՝ փողերի լվացման սխեմայի գլխավոր օղակը Սոբինբանկն էր, որի շնորհիվ Ռուսաստանից ապօրինաբար արտահանվել է շուրջ 7 մլրդ դոլար ։ Հետաքննության ընթացքում պարզվել է, որ BoNY-ով անցած միջոցների մեծ մասը ոչ թե մաֆիայի փողերն են, այլ ռուսական մաքսային և հարկային մարմիններից թաքցված՝ ռուս ներկրողների փողերը ։
BoNY-ն աշխատանքից ազատել է իր մի շարք աշխատակիցների, որոնք պատասխանատու էին Ռուսաստանից դրամական փոխանցումների համար ։
2001 թվականի մարտի 6-ին Բերլինը և Էդվարդսն ընդունել են իրենց մեղքը փողերի լվացման և առանց լիցենզիաների բանկային գործառնությունների իրականացման գործարքներին աջակցելու հարցում և համաձայնել են համագործակցել հետաքննության հետ ։
2002 թվականի հուլիսի 13-ին BoNY-ի աշխատակցուհի Սվետլանա Կուդրյավցևայի նկատմամբ դատավճիռ է կայացվել. Ռուսաստանից փողերի լվացման գործողություններին մասնակցելու համար նա դատապարտվել է 2 շաբաթ ազատազրկման և 5,5 ամսով տնային կալանքի ։
2005 թվականին BoNY-ն խոստովանել է, որ բանկի մի շարք աշխատակիցներ 1990-ական թվականների վերջին մասնակցել են հարկերից ազատվելու և ռուսական ներկրողների կողմից օգտագործված գումարների օրինականացման սխեմաների իրագործմանը՝ շուրջ 7,5 մլրդ դոլար գումարի չափով ։
ԱՄՆ-ի օրենքներով տուժող կողմն իրավունք ունի պահանջել վնասի եռակի փոխհատուցում ։
2007 թվականի մայիսի 17-ին Ռուսաստանի Դաշնային մաքսային ծառայությունը BoNY-ի դեմ հայց էր ներկայացրել 22,5 մլրդ դոլարի չափով ։ ԴՄԾ-ի ներկայացուցիչների պնդմամբ՝ 1996-1999 թվականներին BoNY-ն կազմակերպել է դրամական միջոցների օրինականացման սխեման, որոնք ստացվել են Ռուսաստան արտահանվող ապրանքների համար ։
2008 թվականի հունվարի 14-ին Մոսկվայի Արբիտրաժային դատարանում սկսվեցին լսումները՝ԴՄԾ-ի՝ BoNY-ի դեմ հայցի վերաբերյալ ։ Դատարանի նիստում BoNY-ի ներկայացուցիչները պահանջել են դադարեցնել այս դատավարությունը ։
2009 թվականի փետրվարին ԴՄԾ-ն հայտարարել էր դատական հետապնդումից հրաժարվելու պատրաստակամության մասին՝ առաջարկելով BoNY-ին հաշտության համաձայնագիր կնքել ։
Ծանոթագրություններ
Կատեգորիա:Քրեական գործեր
Սլոբոդկա (գյուղ, Նովոուշիցկի շրջան)
Սլոբոդկա (Слобідка), գյուղ Ուկրաինայի Խմելնիցկիի մարզի Նովոուշիցկի շրջանում։
Բուն (Դերջանի գավառ)
Բուն, գյուղ Արևմտյան Հայաստանում, Էրզրումի վիլայեթի Դերջանի գավառակում ։